ทักษิณ บินกลับไทยได้ ที่ดินรัชดา ครบ 2 ปี หมดอายุความ 21 ตุลาคมนี้
ภายหลัง นายถาวร เสนเนียม แกนนำ กปปส. เหน็บทักษิณ ผ่านทีมข่าวเจาะประเด็นไทยรัฐออนไลน์ ปมประชาธิปไตยจอมปลอม พร้อมท้าทายให้กลับเมืองไทย หลังคดีที่ดินรัชดาฯ หมดอายุความ 21 ต.ค.นี้ เนื่องจากกำลังจะพ้นโทษคดีทุจริตที่ดินรัชดาฯ ที่ศาลฎีกาแผนกคดีอาญาของผู้ดำรงตำแหน่งทางการเมือง ตัดสินจำคุก 2 ปี เหตุคดีหมดอายุความนั้น ,นายปรเมศวร์ อินทรชุมนุม, รองอธิบดีอัยการสำนักงานคดีอาญา ให้ข้อมูลกับเราว่า หากข้อมูลระบุว่า คดีทุจริตที่ดินรัชดาฯ ของอดีตนายกฯ ทักษิณ ชินวัตร จะหมดอายุความวันที่ 21 ตุลาคมนี้ ตามเอกสารกล่าวอ้าง นั่นหมายความว่า หากตำรวจยังจับทักษิณไม่ได้ ภายในวันที่ 21 ตุลาคม ทักษิณ ก็คือรอดพ้นไม่ต้องโทษจำคุก บินกลับไทยได้ปกติ โดยไม่ถูกจับกุม ส่วนรัฐธรรมนูญใหม่ที่กำลังจะออกมาไม่เกี่ยวข้องกับคดีที่ตัดสินไปแล้วแต่อย่างใด มันจะมีผลบังคับใช้กับคดีใหม่ ,แต่อย่าลืมว่า หากท่านทักษิณ ยังมีคดีอื่นๆ ต้องโทษอยู่ ก็ต้องถูกจับกุมในเรื่องนั้นๆ ด้วย ซึ่งผมไม่ทราบแน่ชัดว่าในแต่ละคดีดำเนินไปถึงขั้นไหนกันแล้ว ,ขณะที่ นายถาวร ระบุว่า แน่จริงก็ให้กลับมาเมืองไทย เพราะถึงแม้คดีที่ดินรัชดาฯ จะขาดอายุความ 21 ต.ค.นี้ แต่ยังมีคดีอื่นอยู่อีกเยอะ แน่จริงให้มาสู้คดี ไม่ใช่มาไม่ได้ มาได้ ไม่มีใครห้าม เขาเป็นประชาชนคนไทย ถือสัญชาติไทย เขาจะมาแบบไม่ต้องติดคุก หรือมาแบบไม่ต้องสู้คดี แบบล้างคดี แบบออกกฎหมายนิรโทษกรรมฉบับสุดซอยอย่างนั้นหรือ แล้วไหนว่าเป็นประชาธิปไตย มี 3 อำนาจ ทำไมเอาแต่อำนาจที่ตัวเองควบคุมได้ล่ะ อำนาจนิติบัญญัติ กับอำนาจบริหาร ที่ตัวเองปกปิดได้ล่ะ พออำนาจตุลาการตัวเองควบคุมไม่ได้ ก็บอกว่าถูกกลั่นแกล้ง,แน่จริงก็เข้ามา เหมือนอย่าง ถาวร, สุเทพ, พุฒิพงษ์, สกลธี ข้อหาถึงประหารชีวิต ทั้งกบฏ ผู้ก่อการร้าย ก็ไม่เห็นหนี พร้อมสู้คดีตลอด ถามว่าจะหนี หนีได้ไหม ไม่ยาก แต่เรายอมรับใน 3 อำนาจ แต่ถ้าทักษิณยอมรับแค่ 2 อำนาจ อย่างนี้ประชาธิปไตยจอมปลอม.
ภายหลัง นายถาวร เสนเนียม แกนนำ กปปส. เหน็บ ทักษิณ ผ่านทีมข่าวเจาะประเด็นไทยรัฐออนไลน์ ปมประชาธิปไตยจอมปลอม พร้อมท้าทายให้กลับเมืองไทย หลังคดีที่ดินรัชดาฯ หมดอายุความ 21 ต.ค.นี้ 
ปรเมศวร์ อินทรชุมนุม,รองอธิบดีอัยการสำนักงานคดีอาญา,ที่ดินรัชดาหมดอายุความ,ทักษิณ  ชินวัตร,ข่าวร้อน,ข่าวทั่วไป